વિપક્ષની ગાડી આગળ ધપાવવાના સંકેતો આગામી થોડા દિવસોમાં કર્ણાટકમાં કુમારસ્વામીના શપથમાં પણ જોવા મળી શકે છે. સૂત્રોના જણાવ્યા મુજબ કર્ણાટકમાં શપથ સમારંભને અત્યાર સુધીનો સૌથી મોટો વિપક્ષી એકતાનો શો બનાવવાની તૈયારી શરૂ થઈ ગઈ છે. રાહુલ ગાંધી, મમતા બેનર્જી, માયાવતી, અખિલેશ યાદવ, તેજસ્વી યાદવ, શરદ પવાર સહિત તમામ વિપક્ષના મોટા નેતાઓને શપથ સમારંભમાં આમંત્રણ આપવા પ્રયાસો થઈ રહ્યા છે. કોંગ્રેસના એક વરિષ્ઠ નેતાઓના મતે શિવસેના, ટીડીપી જેવા પક્ષોના નેતાઓને પણ આમા આમંત્રણ અપાય તેવી સંભાવના છે. વિપક્ષના નેતાઓનું માનવું છે કે આનાથી દેશમાં મજબૂત સંકેત મોકલી શકાશે.